**Zapisnik sjednice Upravnog odbora održane 6. srpnja 2022.**

Sjednica Upravnog odbora započinje u 8:30h.

Nazočni uživo: Alma Rovis Brandić, Iva Ramljak, Katarina Sikirić Lukić i Sanja Risek

Nazočni na daljinu: Nives Butorajac, Nada Damjanović i Danijela Perić

Odsutni: Goran Hosni i Toni Maglica

Zapisničar: Ivona Vrekalić

Predsjednica Hrvatske komore socijalnih pedagoga Alma Rovis Brandić otvara sjednicu Upravnog odbora, konstatira nazočnost 7 članova odbora što je dovoljno za pravovaljano odlučivanje i predlaže sljedeći dnevni red:

1. Prihvaćanje zapisnika s prethodne sjednice
2. Suglasnost MROSP vezano uz Izmjene Statuta
3. Imenovanje članova Povjerenstva za nadzor
4. Digitalizacija rada Komore
5. Suradnja s ravnateljicom Agencije za odgoj i obrazovanje i s ministrom rada, mirovinskoga sustava, socijalne politike i mladih
6. Sazivanje sljedeće sjednice Skupštine
7. Razno

Dnevni red je jednoglasno prihvaćen.

Ad 1) Zapisnik sjednice Upravnog odbora održane 24.05.2022. je jednoglasno prihvaćen

Ad 2) Ministarstvo rada, mirovinskog sustava, obitelji i socijalne politike je dana 5. srpnja 2022. dostavilo suglasnost za predložene Izmjene Statuta Hrvatske komore socijalnih pedagoga. Izmjenu Statuta potrebno je potvrditi od strane Skupštine.

Ad 3) Interes za članove Povjerenstva za nadzor iskazalo je sedmoro članova Komore. Upravni odbor jednoglasno je donio odluku da članovi Povjerenstva za nadzor budu: Marko Štengl (socijalna skrb), Ljiljana Samardžić (obrazovanje), Nikolina Kolić Antolović (pravosuđe).

Ad 4) Digitalizacija rada Komora. Ministastvo je odlučilo sufinancirati digitalizaciju rada Komora: HKSR, HKER, HPK i HKSP. Navedene Komore Ministarstvu trebaju dostaviti odluku hoće li novac za financiranje biti isplaćen zajedno ili će svaku od Komora pojedinačno financirati. Ministarstvo će osigurati financiranje troškova uspostavljanja usluga digitalizacije, ali ne i daljnji razvoj usluga. Prednost se daje suradnji s ostalim Komorama.

Ad 5) Predsjednik HKER je u ime predsjednika svoje te HKSP i HPK poslao ravnateljici Agencije za odgoj i obrazovanje dopis u kojem je zatražio suradnju u provedbi stručnog usavršavanja te u području poštivanja komorskiih zakona. Sastanak je zakazan za 14. srpnja 2022. s početkom u 9:30h.

Zahvaljujući inicijativi predsjednika HKSR, 19. srpnja u 12:00h dogovoren je sastanak predsjednika Komora registriranih u sustavu socijelne skrbi s resornim ministrom Piletićem.

Ad 6) Dogovor okvirnog dnevnog reda sljedeće sjednice Skupštine:

* prihvaćanje Izmjena Statuta HKSP
* izmjene vezane uz regulaciju stručnih usavršavanja
* izvješće o digitalizaciji rada Komore